Поздрави от дома, Стийв Ротър, Групата, Барбара Ротър
Поздрави от дома, Стийв Ротър, Групата, Барбара Ротър
-----------------------------------------------------



> „Човечеството преминава от реалността на дуализма в полето на триединството, където светлината и мракът са уравновесени от нова връзка с Висшия Аз. Това е вълнуващо и малко плашещо време за човека, защото означава да поеме съдбата си на съзнателен творец в свои ръце. Ние сме тук, за да ви предложим един по-широк възглед за човешките възможности. Този възглед не е правилен или неправилен, защото в полето на триединството тези противоположности престават да имат значение. Ще ви помолим да не се превръщате в наши последователи, защото днес играта на следването на лидера приключва и започва играта на следване на самите себе си. Когато се върнете у Дома, ще бъдете приветствани като герои за участието си в Играта на свободния избор и тогава ще разберете, че издигането в Духа не е толкова важно, колкото придобиването на удивителния човешки опит.“
> *Групата*
> 
> 
> 


Съдържанието на тази книга е предадено на Стийв Ротър в течение на десет години под формата на вдъхновяващи месечни послания от група сърдечни и любящи същества, които наричат себе си просто „Групата“.

В духа на истинското освобождение те отказват да се идентифицират, защото не искат читателите да предават своята сила в ръцете на наименования или изображения на някакви висши същества. Казват: „Не става дума за нас. Става дума за вас, майсторите на Игралната дъска на свободния избор. Нашата задача е да ви помогнем да си спомните кои сте в действителност.“ В тази книга Групата ни предлага начин да видим себе си от могъщата позиция на Дома като членове на Семейството на Михаил.